Τζόντζο Κένι

Ο **Τζόντζο Κένι** (γεννημένος στις 15 Μαρτίου 1997) είναι Άγγλος επαγγελματίας ποδοσφαιριστής που παίζει ως δεξιός οπισθοφύλακας για τον ΠΑΟΚ. 

Είναι προϊόν της ακαδημίας της Έβερτον, της οποίας ήταν και μέλος της ανδρικής ομάδας από τον Ιούλιο του 2014 έως και το 2022.

## Καριέρα σε συλλόγους

### Έβερτον
Ο Κένι εντάχθηκε ως δανεικός στην Γουίγκαν Αθλέτικ της Φούτμπολ Λιγκ Ουάν στις 21 Ιουλίου 2015. Παίζοντας επτά φορές με την πρώτη ομάδα, επέστρεψε στην Έβερτον με το τέλος του δανεισμού, παρά την επιθυμία του Γκέρι Κάλντγουελ να παρατείνει τη συνεργασία με τον παίκτη. Στις 27 Ιανουαρίου 2016, ο Κένι εντάχθηκε στην Όξφορντ Γιουνάιτεντ της Φούτμπολ Λιγκ Του, αρχικά με δανεισμό ενός μήνα, που αργότερα επεκτάθηκε μέχρι το τέλος της σεζόν.

Στις 15 Μαΐου 2016, πραγματοποίησε το ντεμπούτο του στην Πρέμιερ Λιγκ με την φανέλα της Έβερτον, περνώντας ως αλλαγή στον αγώνα εναντίον της Νόριτς Σίτι. Η δεύτερη εμφάνισή του στην Πρέμιερ Λιγκ ήταν και πάλι ως αλλαγή, αυτήν την φορά εναντίον της Σουόνσι Σίτι στις 6 Μαΐου 2017.

Ο Κένι ξεκίνησε την σεζόν 2017-18 ως τέταρτη επιλογή υπό την τεχνική ηγεσία του Ρονάλντ Κούμαν, αλλά όταν του δόθηκαν ευκαιρίες, άφησε θετικές εντυπώσεις στο τεχνικό επιτελείο των "ζαχαρωτών". Ξεκίνησε βασικός στην Πρέμιερ Λιγκ για πρώτη φορά στις 22 Οκτωβρίου 2017, σε μία εντός έδρας ήττα της ομάδας του με 5-2 από την Άρσεναλ. Μετά την απολύση του Κούμαν, πραγματοποίησε 13 συνεχόμενες εμφανίσεις στο πρωτάθλημα ως βασικός, παίζοντας σε 16 από τα 19 παιχνίδια από τον Οκτώβριο μέχρι την επιστροφή του συμπαίκτη του Σέαμους Κόουλμαν τον Ιανουάριο. Έπαιξε συνολικά 25 παιχνίδια σε όλα τα διαγωνισμούς κατά τη σεζόν αυτή.

Η επόμενη σεζόν ξεκίνησε με τον Κένι να είναι πίσω στην ιεραρχία της ομάδας λόγω παρουσίας Κόουλμαν, πριν καθιερωθεί για ένα διάστημα λόγω τραυματισμού του συμπαίκτη του. Έπαιξε τέσσερα συνεχόμενα παιχνίδια στην Πρέμιερ Λιγκ. Μετά την παρουσία του στην νικηφόρα αναμέτρηση επί της Λέστερ στις 6 Οκτωβρίου, αποσύρθηκε από την αρχική ενδεκάδα της ομάδας του και δεν αγωνίστηκε ξανά μέχρι την Πρωτοχρονιά, όπου αντιμετώπισε ξανά την Λέστερ, όμως αυτή τη φορά η ομάδα του γνώρισε την ήττα με 1-0. Έπειτα από αυτόν τον αγώνα, αγωνίστηκε άλλη μια φορά στο κύπελλο Αγγλίας σε έναν αγώνα επί της Λίνκολν Σίτι και επέστρεψε ξανά στην 11αδα της ομάδας του στις 28 Ιανουαρίου, σε μια νίκη με 1-0 επί της Χάντερσφιλντ, με τον ίδιο να αγωνίζεται ως για τα τελευταία 20 λεπτά της αναμέτρησης ως αριστερός οπισθοφύλακας, έπειτα από τραυματισμό του Λέιτον Μπέινς και αποβολής της αλλαγής του, Λούκας Ντίνι. Συνέχισε να αγωνίζεται στο αριστερό άκρο της άμυνας και στο παιχνίδι με την Γουλβς, αντικαθιστώντας τον Μπέινς στο 20ο λεπτό της αναμέτρησης. Μετά από ένα καλό παιχνίδι από τον ίδιο, έπαιξε τα επόμενα δύο παιχνίδια εναντίον της Μάντσεστερ Σίτι και της Γουότφορντ, στα οποία πήρε το βραβείο του *Παίκτη του Αγώνα*.

#### Δανεισμός στην Σάλκε
Τον Ιούνιο του 2019, ο Κένι υπέγραψε με την Σάλκε της Μπούντεσλιγκα ως δανεικός για μια σεζόν. Σκόραρε στην τρίτη του εμφάνιση στη Μπούντεσλιγκα και βραβεύτηκε με το βραβείο *Ρούκι του Μήνα* για τον Άυγουστο του 2019. Πραγματοποίησε συνολικά 31 εμφανίσεις στο γερμανικό πρωτάθλημα της σεζόν 2019-20, σκοράροντας δύο φορές, πριν επιστρέψει στην Έβερτον στο τέλος της σεζόν μετά το τέλος του συμβολαίου του.
#### Δανεισμός στην Σέλτικ
Ο Κένι έκανε σημείωσε μόλις 8 εμφανίσεις με την Έβερτον κατά τη σεζόν 2020-21 και έτσι, παραχωρήθηκε εκ νέου δανεικός, αυτήν την φορά στην Σκωτία για λογαριασμό της Σέλτικ, από τον Φεβρουάριο του 2021 μέχρι το τέλος της σεζόν.  

Τον Μάιο του 2022, παρά την προσφορά νέου συμβολαίου της Έβερτον, επέλεξε να αποχωρήσει από τον σύλλογο του Λίβερπουλ με το τέλος της σεζόν ως ελεύθερος. 

### Χέρτα Βερολίνου
Ο Κένι επέστρεψε στη Γερμανία, υπογράφοντας 3ετές συμβόλαιο με την Χέρτα Βερολίνου της Μπούντεσλιγκα. Αποχώρησε από τον σύλλογο του Βερολίνου στο τέλος της σεζόν 2024-25, έχοντας σημειώσει κατά την παρουσία του 98 συμμετοχές και 5 τέρματα.

### ΠΑΟΚ
Στις 20 Ιουνίου 2025, ο Κένι υπέγραψε 3ετες συμβόλαιο στον ΠΑΟΚ ως ελεύθερος.

## Διεθνής καριέρα
Τον Μάιο του 2014, ο Κένι ήταν μέλος της Εθνικής Αγγλίας Κ17, που κατέκτησε το Ευρωπαϊκό πρωτάθλημα Κ17 της ΟΥΕΦΑ το 2014. Στον τελικό, ο Κένι εκτέλεσε το νικητήριο πέναλτι εναντίον της Ολλανδίας. Ήταν μέλος της καλύτερης ομάδας του τουρνουά.

Ο Κένι ήταν μέλος της Εθνικής Αγγλίας Κ19 στο Ευρωπαϊκό πρωτάθλημα Κ19 της ΟΥΕΦΑ, ξεκινώντας βασικός στην ήττα από την Ιταλία στην ημιτελική φάση.

Ο Κένι επιλέχθηκε για την ομάδα της Αγγλίας Κ20 στο Παγκόσμιο Κύπελλο Κ20 της ΦΙΦΑ του 2017. Έπαιξε και στους επτά αγώνες του τουρνουά. Στον τελικό, η Αγγλία νίκησε την Βενεζουέλα με 1-0, σφραγίζοντας την πρώτη επιτυχία της Αγγλίας σε παγκόσμιο τουρνουά από την κατάκτηση του Παγκοσμίου Κυπέλλου του 1966 από την ανδρική ομάδα.

Τον Μάιο του 2019, ο Κένι ήταν μέλος της αποστολής της Εθνικής Αγγλίας Κ21 για το Ευρωπαϊκό πρωτάθλημα Κ21 της ΟΥΕΦΑ στην Ιταλία και το Σαν Μαρίνο. Ο Κένι ήταν μαζί με τους Ντόμινικ Κάλβερτ-Λιούιν και Κίραν Ντόουελ από τους τρεις ποδοσφαιριστές της Έβερτον που εκπροσώπησαν την Αγγλία στα νεανικά τμήματα εκείνη την περίοδο. Ο Κένι σημείωσε ένα καταπληκτικό γκολ (τρίτο της ομάδας του) στην ισόπαλη αναμέτρηση με 3-3 με την Κροατία στο Ολυμπιακό Στάδιο του Σαν Μαρίνο στις 24 Ιουνίου 2019. 

Ο Κένι μπορεί να επιλέξει να εκπροσωπήσει την Εθνική Ιρλανδίας, σύμφωνα με τον κανόνα της FIFAπερί καταγωγής από παππού/γιαγιά.

## Διακρίσεις
**Όξφορντ Γιουνάιτεντ**

* Δεύτερη θέση στη Φούτμπολ Λιγκ Του: 2015-16.
* Δεύτερη θέση στο Φούτμπολ Λιγκ Τρόφι: 2015-16 

**Αγγλία Κ17**

* Πρωτάθλημα Ευρώπης Κ17 της ΟΥΕΦΑ: 2014

**Αγγλία Κ20**

* Παγκόσμιο Κύπελλο Κ20 της FIFA: 2017

**Αγγλία Κ21**

* Φεστιβάλ ποδοσφαίρου της Τουλόν: 2018

**Ατομικές**

* Καλύτερη ομάδα του Ευρωπαϊκού Πρωταθλήματος Κ17 της ΟΥΕΦΑ: 2014 
* Ρούκι του μήνα στην Μπούντεσλιγκα: Αύγουστος 2019

## Παραπομπές


## Εξωτερικοί σύνδεσμοι

* Προφίλ στον ιστότοπο της Hertha BSC
* 
* 

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Άγγλοι ιρλανδικής καταγωγής
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Έβερτον
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Γουίγκαν Αθλέτικ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Όξφορντ Γιουνάιτεντ ΦΚ
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ξένοι ποδοσφαιριστές στην Σκωτία
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα